আসাদুজ্জামান নূর: সরকার সামগ্রিকভাবেই বাজেটটা চিন্তা করে। তবে আমাদের আরেকটি পথ আছে। সেটি হলো প্রকল্পের মধ্যদিয়ে কিছু কাজ করা। সেটা আমরা শুরু করেছি। তবে প্রকল্পের মাধ্যমে যে কাজগুলো হয়, সেটা হতে একটু সময় লাগে। বাজেট থাকলে কাজগুলো দ্রুততম সময়ের মধ্যে করা যায়। তো এটা নিয়ে আমি আমাদের মাননীয় অর্থমন্ত্রীর সাথে আমি একাধিকবার বসেছি। আমাদের সিলিং বাড়ানো নিয়ে আলোচনা হয়েছে। এই বাজেটে হয়তো হলো না কিন্তু আগামী বাজেটে আমি আশা করছি যে সিলিংটা বাড়িয়ে দেয়া হবে। তাতে আমাদের কাজকর্ম অনেক সুবিধা হবে আগের তুলনায়।